Document ID: 32001D0674

Απόφαση της Επιτροπής
της 9ης Αυγούστου 2001
για την τροποποίηση της απόφασης 2001/433/ΕΚ για την αγορά από την Κοινότητα του εμβολίου κατά του καταρροϊκού πυρετού του προβάτου για την ανασύσταση του αποθέματος της κοινοτικής τράπεζας
[κοινοποιηθείσα υπό τον αριθμό Ε(2001) 2494]
(Κείμενο που παρουσιάζει ενδιαφέρον για τον ΕΟΧ)
(2001/674/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2000/75/ΕΚ του Συμβουλίου, της 20ής Νοεμβρίου 2000, για τη θέσπιση ειδικών διατάξεων σχετικών με μέτρα καταπολέμησης και εξάλειψης του καταρροϊκού πυρετού του προβάτου(1), και ιδίως το άρθρο 9 παράγραφος 2,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(2), όπως τροποποιήθηκε τελευταία από την απόφαση 2001/12/ΕΚ(3), και ιδίως το άρθρο 3 παράγραφοι 3 και 5,
Εκτιμώντας τα ακόλουθα:
(1) Η απόφαση 2001/433/ΕΚ(4) έχει εκδοθεί για την ανασύσταση του αποθέματος της τράπεζας σε εμβόλια κατά του καταρροϊκού πυρετού του προβάτου με 1000000 δόσεις.
(2) Το άρθρο 2 της απόφασης 2001/433/ΕΚ προβλέπει για την επανασύσταση αυτή μέγιστη δαπάνη 100000 ευρώ.
(3) Σύμφωνα με την εξέλιξη των εμπορικών στοιχείων, εμφανίζεται ότι το ανώτατο αυτό όριο δεν καλύπτει την πραγματική δαπάνη της αγοράς, αποθήκευσης και αεροπορικής αποστολής 1000000 δόσεων.
(4) Τα μέτρα τα προβλεπόμενα στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 2 της απόφασης 2001/433/ΕΚ οι όροι "100000 ευρώ" αντικαθίστανται από τους όρους "115000 ευρώ".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 9 Αυγούστου 2001.

Labels: 0
7
3
6
18
15